
 FORMDROPDOWN 

RUNDSKRIV 6/07
JUNILØNN

Ferielønna er nå kjørt og for første gang i SAP. Systemet behandler ferielønna litt annerledes enn vi er vant til fra det gamle lønnssystemet.

Lønnsslippen
ser slik ut (ferietrekk 5. uke referer til den 6. ferieuke som gjelder de som er 60 +).

Opptjente feriepenger fra året før 

- Lønn for antall feriedager                                       .  

= Differanse som utbetales i juni (feriepengetillegg)

Dagsats

35 660,12

- 31 834,62

= 3 825,50


Feriepengene utgjør 12% (14,3% for 60+) av det vi tjente i 2006 (feriepenger utbetalt i 2006 inngår ikke i grunnlaget) og skal i utgangspunktet dekke lønnstrekket under ferien. Ferietrekket tar utgangspunkt i lønna man har i juni 2007. Hvis opptjente feriepenger ikke dekker lønn til fem ukers ferie, skal vanlig månedslønn utbetales i juni. Det forutsetter imidlertid full opptjening og lik stillingsprosent hele 2006. Alle som er ansatt før 30.9.07 har rett til 25 feriedager, men det er flere faktorer som avgjør hvor mange feriedager med lønn den enkelte får. I juni trekkes bare dager med lønn.

De som har en høyere stillingsprosent i juni i år enn det de hadde i 2006, vil få mindre enn 25 feriedager med lønn. I det gamle lønnssystemet regnet man 25 dager uansett og fikk dermed det noen husker som ”negativt ferielønnstillegg”.

Ansatte som har hatt store lønnsjusteringer kan få et ferietrekk som er høyere enn opptjente feriepenger, men da beregner SAP et tillegg som vil framgå av lønnsslippen.

Selv om vi i staten har den bestemmelsen at ferietrekk og feriepenger ikke skal gå i minus, kan det skje i noen tilfeller:

Tildeling av kvoter: I de tilfeller der feriedager kommer ut med desimaltall, gjelder vanlige forhøyingsregler. Dermed vil en som eksempelvis har opptjent 19,5 dager med lønn få tildelt 20 og følgelig bli trukket for 20 dager. Ferietrekket kan da bli noe høyere enn feriepengene. Vi har ikke korrigert dagantallet på disse, med mindre ferietrekket som overstiger feriepengene utgjør en dagslønn eller mer.

For de over 60 med rett til den 6. ferieuka beregnes ikke 14,3%, men 12% feriepenger av grunnlag som overstiger 6 G (377352). Dermed kan noen av disse oppleve at ferietrekket for den 6. ferieuka er større enn feriepengene for samme uke.
FERIEDAGER 

Faglig ansatte

Ved årsskiftet ble feriekvoter tildelt og antall dager framgår av lønnsslippen. Etter innføring av SAP har avdelingene overtatt ferieregnskapet og holder dermed orden både på overførte feriedager og forbruk. I SAP  behandles tildelte feriedager med lønn som forbrukt i juli. Lønnskontoret skal ha melding dersom faglig ansatte tar ut feriedager uten lønn. Trekk blir da foretatt i den måneden ferien avvikles.
Administrativt ansatte

Vi har nå lagt inn arbeidsplaner for disse og planene gjenspeiler faktisk arbeidsmønster. Kvoter er tildelt automatisk også her, men uten at det ble tatt hensyn til arbeidsplanene. Derfor har vi etter tildeling omregnet feriedager for deltidsansatte som ikke arbeider hver dag. Formelen ved omregning er: antall dager man jobber i uka x 5 uker. En ansatt som jobber 4 dager pr. uke, får 20 arbeidsdager ferie og trekkes dermed 20 dager på junilønn. Når ferien registreres i SAP, telles bare antall arbeidsdager. Vær oppmerksom på at omregning vil skje hver gang det skjer en endring i stillingsstørrelse. I en overgangsperiode kan det muligens virke noe forvirrende at SAP og WinTid behandler feriedager forskjellig, men dette vil antakelig bli endret i løpet av 2008. Det gjelder også for administrativt ansatte uten full opptjening av lønnet ferie at de må gi særskilt beskjed om uttak av ferie uten lønn.
Overførte feriedager

For administrativt ansatte ble overførte feriedager fra 2006 lest inn i SAP, men beklageligvis stemmer ikke de konverterte data helt med virkeligheten for en del ansatte. Vi har imidlertid kontakt med SSØ for å få ordnet opp i dette slik at overførte dager i SAP tilsvarer det som ligger i WinTid pr. 1.1.07. På lønnsslippen er det en rubrikk i headingen som heter ”F.dg. m/lønn”. Antall dager her stemmer ikke for flere av dere. Overførte feriedager har imidlertid ikke innvirkning på lønn.
Til slutt minner vi om at lønnsrelaterte meldinger sendes til lonn@himolde.no
Molde, 5. juni 2007 

Svein Aashamar

